Haapsalu Linnavolikogu esimees Jaanus Karilaid

Arupärimine

Palun arupärimisele vastata Haapsalu aselinnapea Hr Peeter Vikmanil.

Posti tänava kõnniteede hooldusest

Austatud aselinnapea

Haapsalu Linnavalitsus on sõlminud Lääne Teed OÜ-ga hankelepingu „Haapsalu linna tänavate hooldus 2011-2014“ (riigihanke kood 124821). Varasemalt kehtinud lepingutes kuulus lepingu mahu hulka ka Posti tn kõnniteede hooldus 4246 m2 ulatuses. Minule teadaolevalt ei ole nimetatud hankelepingus Posti tn kõnniteede hooldustöid. Sellega seoses palun vastuseid järgmistele küsimustele:

1. Miks jäeti Lääne Teed OÜ-ga sõlmitud hankelepingust Haapsalu linna hooldatavate kõnniteede hulgast Posti tänava kõnniteed välja?
2. Millise lepingu alusel hooldatakse käesoleval ajal Posti tn kõnniteid?
3. Mis on Posti tn kõnniteede 1 m2 hoolduse maksumus aastas?
4. Mis on hankelepingu „Haapsalu linna tänavate hooldus 2011-2014“ (riigihanke kood 124821) alusel hooldatavate Posti tänavaga samaväärse seisunditasemega kõnniteede 1 m2 maksumus aastas?
5. Kui suures summas oleks hankelepingu (riigihanke kood 124821) perioodi jooksul saanud kokku hoida linna eelarvelisi vahendeid, kui Posti tänava kõnniteid oleks hooldatud eespool nimetatud hankelepingu raames?
6. Millega põhjendate Haapsalu linna tänavate hooldusteenuste tellimise osadeks jagamist?

Soovin arupärimisele kirjalikku ja suulist vastust.

Andrei Tšerepanov

Linnavolikogu liige

15. jaanuar 2014